L 135/112
BG
Официален вестник на Европейския съюз
23.5.2023 г.
Докато на настоящия етап Съветът установява позиция, която да бъде заета в рамките на орган, създаден по силата на Конвенцията, последващо одобрение може, в зависимост от резултата от тези обсъждания, да наложи вземането на решение за сключването на такова споразумение за изменение в съответствие с процедурата, предвидена в член 218, параграф 6 от ДФЕС,
ПРИЕ НАСТОЯЩОТО РЕШЕНИЕ:
Член 1 Позицията, която трябва да се заеме от името на Съюза на единадесетото заседание на Конференцията на страните по Конвенцията, е в подкрепа на приемането на измененията на приложение III към Конвенцията по отношение на включването на ацетохлор, карбосулфан, хризотил-азбест, фентион (формулации със свръхниски обеми (СНО), съдържащи 640 g/l или повече активно вещество), ипродион, течни формулации (емулгиращ концентрат и разтворим концентрат), съдържащи 276 g/l или повече паракват дихлорид, съответстващ на 200 g/l или повече паракват йон, и тербуфос.
Член 2 1.
Позицията, която трябва да се заеме от името на Съюза на единадесетото заседание на Конференцията на страните по Конвенцията, е в подкрепа на приемането на измененията, представени от Швейцария, Австралия, Буркина Фасо, Гана и Мали (документ UNEP/FAO/RC/COP.11/13/Add.2), при условие че са изпълнени следните условия и са направени необходимите изменения за тази цел: а) допълнителните правила и процедури, въведени с измененията, са в съответствие със съществуващите правила и процедури по Конвенцията; б) с измененията се гарантира, че се отдава предпочитание на включването на химикали в приложение III към Конвенцията и че допълнителните правила не възпрепятстват включването на химикали в приложение III, включително когато съответният химикал вече е включен в приложение VIII към Конвенцията; в) с измененията се гарантира, че правилата, които се прилагат за износа на включените в приложение VIII към Конвенцията химикали, няма да бъдат по-малко строги по отношение на защитата на страните вносители от тези, които се прилагат за износа на включените в приложение III към Конвенцията химикали; г) с измененията се гарантира, че всички страни, които ратифицират изменението, ще бъдат обвързани от всички решения за включване на даден химикал в приложение VIII към Конвенцията, включително от всички решения, взети чрез гласуване. 2.
В случай че няма достатъчна подкрепа от други страни за предложените изменения, посочени в параграф 1 от настоящия член, позицията, която трябва да се заеме от името на Съюза на единадесетото заседание на Конференцията на страните по Конвенцията, е да се пледира за изменение на процедурата за вземане на решения за включването на химикали в приложение III към Конвенцията, с което да се въведе възможността за гласуване в съответствие с член 22, параграф 4 във връзка с член 22, параграф 3, без да се прилага член 22, параграф 3, буква б) от Конвенцията.
Член 3 Представителите на Съюза могат да договорят уточнения на позицията, посочена в членове 1 и 2, в зависимост от развитието на единадесетото заседание на Конференцията на страните по Конвенцията и като се консултират с държавите членки по време на координационни срещи на място, без да е необходимо допълнително решение на Съвета.
Член 4 Настоящото решение влиза в сила в деня на приемането му.